31997D0397
L 165/13
JURNALUL OFÍCIAL AL UNIUNII EUROPENE
DECIZIA COMISIEI
din 12 iunie 1997
de modificare a Deciziei 86/414/CEE privind lista întreprinderilor din Argentina aprobate pentru importul de preparate din carne în Comunitate
(Text cu relevanță pentru SEE)
(97/397/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 72/462/CEE a Consiliului din 12 decembrie 1972 privind problemele de sănătate si inspecție veterinară care apar cu ocazia importurilor de animale din speciile bovină și porcină, respectiv de carne proaspătă sau produse din carne din țări terțe (1), modificată ultima dată de Directiva 96/91/CE (2), în special articolul 4 alineatul (1) și articolul 18 alineatul (1),
întrucât o listă a unităților din Argentina aprobate pentru importul de produse din carne în Comunitate a fost stabilită inițial prin Decizia 86/414/CEE a Comisiei (3), modificată ultima dată de Decizia 94/463/CE (4);
întrucât, în urma unei noi inspecții comunitare la fața locului la unitățile producătoare de produse din carne din Argentina, s-a constatat că nivelul de igienă dintr-o unitate este satisfăcător; întrucât lista unităților trebuie modificată în consecință;
întrucât măsurile prevăzute de prezenta decizie sunt în conformitate cu avizul Comitetului permanent veterinar,
ADOPTĂ PREZENTA DECIZIE:
Articolul 1
Anexa la Decizia 86/414/CEE se înlocuiește cu anexa la prezenta decizie.
Articolul 2
Prezenta decizie se adresează statelor membre.
Adoptată la Bruxelles, 12 iunie 1997.